Diari Oficial de la Generalitat Valenciana


Sumari del DOGV 9180, del 23-09-2021 (2021/9505)

ACORD de 10 de setembre de 2021, del Consell, pel qual s'autoritza incrementar el límit per a adquirir compromisos de despesa amb càrrec a exercicis futurs, imputables a la línia S0530, beques, de l'annex de transferències i subvencions corrents del Programa 315.10 «Condicions de treball i administració de les relacions laborals», de la Conselleria d'Economia Sostenible, Sectors Productius, Comerç i Treball (VL11.001/21-027).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9180

Data del DOGV
:   23-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9505


Data del document
:   10-09-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de setembre de 2021, del Consell, pel qual s'autoritza incrementar el límit per a adquirir compromisos de despesa amb càrrec a exercicis futurs, imputables a la línia S0530, beques, de l'annex de transferències i subvencions corrents del Programa 315.10 «Condicions de treball i administració de les relacions laborals», de la Conselleria d'Economia Sostenible, Sectors Productius, Comerç i Treball (VL11.001/21-027). [2021/9505]  
  
  
El pressupost del Programa 315.10 «Condicions de treball i administració de les relacions laborals», inclou en l'annex de transferències i subvencions corrents la línia S0530, beques, per a realitzar pràctiques professionals en matèria de treball i relacions laborals en les dependències de la Direcció General de Treball i Seguretat Laboral i en els serveis territorials de treball, en les matèries de l'àmbit competencial i funcions d'aquesta direcció general, dotada amb 95.000,00 ?.  
  
Les beques es van convocar el 27 de febrer de 2020, amb una duració de 12 mesos a comptar des de la data que s'indique en la resolució i prorrogables a dotze més. La previsió, en el moment de convocar-les era que les pràctiques s'iniciarien l'1 de juny de 2020 i, sobre la base d'aquesta data, es va calcular la distribució temporal entres les anualitats 2020 i 2021. No obstant això, com a conseqüència del Reial decret 463/2020, de 14 de març, que va declarar l'estat d'alarma davant la crisi sanitària ocasionada per la Covid-19, es va produir la suspensió general dels terminis en els procediments administratius, la qual cosa va originar un retard en la tramitació i resolució de la mencionada convocatòria. Com a conseqüència les beques de pràctiques no es van iniciar fins a l'1 d'octubre, i van haver de reajustar-se les anualitats inicialment previstes, i així va quedar l'import a imputar a l'exercici 2021 en 70.276,50 ?.  
  
Ja que està pròxima la data de finalització del primer any, amb la finalitat de poder procedir a la pròrroga de dotze mesos prevista en la convocatòria i considerant els imports necessaris per a escometre la pròrroga (23.873,64 - per al període d'1 d'octubre a 31 de desembre de 2021, i 71.620,92 - per a l'anualitat 2022), resulta necessari incrementar el límit quantitatiu per a assumir compromisos amb càrrec a aquesta anualitat, d'acord amb l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
A aquest efecte, d'acord amb l'article 40.4 de la Llei 1/2015, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 10 de setembre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2022 amb càrrec a la línia S0530, beques, de l'annex de transferències i subvencions corrents del Programa 315.10 «Condicions de treball i administració de les relacions laborals», d'acord amb el següent detall:  
  
  
Exercici Límit actual Límit modificat  
2022 66.500,00 71.620,92  
  
  
València, 10 de setembre de 2021  
  
La consellera secretària  
MÓNICA OLTRA JARQUE